**LOVNORM FOR IDRETTSLAGSALLIANSER**

**Vedtatt av Idrettsstyret 22. oktober 2015.**

**Veiledning til lovnorm for idrettslagsallianser**

En idrettslagsallianse består av et allianseidrettslag og ett eller flere idrettslag.

Både allianseidrettslaget og idrettslagene som inngår i alliansen skal benytte lovnorm for idrettslag (se denne). Idrettslagene må imidlertid innarbeide et eget tillegg til lovnormen for idrettslag, som regulerer idrettslagsallianse spesielt. Det er utarbeidet to ulike tillegg. Det ene er for allianseidrettslaget (A) og det andre et for øvrige idrettslag som inngår i idrettslagsalliansen (B).

**A. Tillegg til lov for allianseidrettslag**

Allianseidrettslaget skal benytte lovnorm for idrettslag (se denne). I tillegg skal laget:

1) innta en ny bestemmelse i loven (§ 2B), og

2) erstatte § 7 i lovnorm for idrettslag med en ny bestemmelse som angitt nedenfor (§ 7).

**§ 2 B Idrettslagsallianse**

(1) [Navn] allianseidrettslag inngår i en idrettslagsallianse med følgende idrettslag: [Navn]. Allianseidrettslagets formål er å drive idrett[[1]](#footnote-2) organisert i NIF.

(2) Idrettslagene i idrettslagsallianse plikter å benytte samme navn og logo som allianseidrettslaget, i tillegg til angivelse av idrettsgren, og er i den forbindelse bundet av allianseidrettslagets lov og vedtak. Medlemmer i idrettslagene i idrettslagsalliansen plikter å inneha medlemskap også i allianseidrettslaget.[[2]](#footnote-3)

(3) Opprettelse av nye idrettslag i alliansen krever samtykke fra Idrettsstyret.[[3]](#footnote-4)

(4) Oppløsning av en idrettslagsallianse med påfølgende sammenslutning av allianseidrettslaget og idrettslag(ene) til et ordinært idrettslag, krever vedtak med 2/3 flertall på berørte årsmøter. Sammenslutning av allianseidrettslaget med ett eller flere idrettslag uten oppløsning av idrettslagsalliansen krever vedtak med 2/3 flertall på berørte årsmøter. Idrettslag i en idrettslagsallianse har ikke adgang til å tre ut av idrettslagsalliansen.

**§ 7 Valgbarhet og representasjonsrett for arbeidstaker og oppdragstaker**

(1) En arbeidstaker i idrettslaget er ikke valgbar til styre, råd, utvalg/komité mv. i idrettslaget eller overordnede organisasjonsledd. En arbeidstaker i et idrettslag i en idrettslagsallianse er ikke valgbar til verv i øvrige idrettslag i sammeidrettslagsallianse. Tillitsvalgt som får relevant ansettelse, plikter å fratre tillitsvervet ved tiltredelse av stillingen, og kan ikke gjeninntre før ansettelsesforholdet er opphørt.

(2) En arbeidstaker i idrettslaget kan ikke velges eller oppnevnes som representant til årsmøte/ting eller ledermøte i overordnede organisasjonsledd. Det kan heller ikke velges eller oppnevnes representant som er arbeidstaker i det organisasjonsledd representasjonen skjer.

(3) Bestemmelsen får tilsvarende anvendelse på et medlem som har oppdragsavtale som kan sammenlignes med et ansettelsesforhold.

(4) Bestemmelsen gjelder ikke for arbeidstaker som er spiller/utøver med kontrakt og medlemskap i idrettslaget, og er ikke til hinder for at idrettslaget gir de ansatte rett til å utpeke ansattrepresentant(er) til idrettslagets styre.

(5) En person som er valgt eller oppnevnt i strid med bestemmelsen anses ikke som valgt eller oppnevnt.

(6) Idrettskretsen kan, når det foreligger særlige forhold, gi dispensasjon fra denne bestemmelsen. Det skal så langt det er mulig søkes om dispensasjon i forkant. Det kan bare gis dispensasjon for én valgperiode/oppnevning av gangen.

**B. Tillegg til lov for idrettslag i idrettslagsallianse**

Idrettslag i en idrettslagsallianse skal benytte lovnorm for idrettslag (se denne). I tillegg skal laget:

1) innta en ny bestemmelse i loven (§ 2B), og

2) erstatte § 7 i lovnorm for idrettslag med en ny bestemmelse som angitt nedenfor (§ 7).

**§ 2 B Idrettslagsallianse**

(1) Idrettslaget inngår i en idrettslagsallianse med [navn] allianseidrettslag. Lagets formål er å drive idrett organisert i NIF.

(2) Idrettslaget kan ikke drive mer enn en særidrett.

(3) Idrettslaget plikter å benytte samme navn og logo som allianseidrettslaget, i tillegg til angivelse av idrettsgren, og er i den forbindelse bundet av allianseidrettslagets lov og vedtak. Medlemmer i idrettslaget blir automatisk medlem av allianseidrettslaget ved innmelding i idrettslaget og plikter å opprettholde medlemskap i allianseidrettslaget.[[4]](#footnote-5)

(4) Idrettslaget har ikke adgang til å tre ut av idrettslagsalliansen, eller vedta sammenslutning med idrettslag utenfor idrettslagsalliansen.

(5) Oppløsning av en idrettslagsallianse med påfølgende sammenslutning av allianseidrettslaget og idrettslag(ene) til et ordinært idrettslag, krever vedtak med 2/3 flertall på berørte årsmøter. Sammenslutning av allianseidrettslaget med ett eller flere idrettslag uten oppløsning av idrettslagsalliansen krever vedtak med 2/3 flertall på berørte årsmøter.

**§ 7 Valgbarhet og representasjonsrett for arbeidstaker og oppdragstaker**

(1) En arbeidstaker i idrettslaget er ikke valgbar til styre, råd, utvalg/komité mv. i idrettslaget eller overordnede organisasjonsledd. En arbeidstaker i et idrettslag i en idrettslagsallianse er ikke valgbar til verv i øvrige idrettslag i sammeidrettslagsallianse. Tillitsvalgt som får relevant ansettelse, plikter å fratre tillitsvervet ved tiltredelse av stillingen, og kan ikke gjeninntre før ansettelsesforholdet er opphørt.

(2) En arbeidstaker i idrettslaget kan ikke velges eller oppnevnes som representant til årsmøte/ting eller ledermøte i overordnede organisasjonsledd. Det kan heller ikke velges eller oppnevnes representant som er arbeidstaker i det organisasjonsledd representasjonen skjer.

(3) Bestemmelsen får tilsvarende anvendelse på et medlem som har oppdragsavtale som kan sammenlignes med et ansettelsesforhold.

(4) Bestemmelsen gjelder ikke for arbeidstaker som er spiller/utøver med kontrakt og medlemskap i idrettslaget, og er ikke til hinder for at idrettslaget gir de ansatte rett til å utpeke ansattrepresentant(er) til idrettslagets styre.

(5) En person som er valgt eller oppnevnt i strid med bestemmelsen anses ikke som valgt eller oppnevnt.

(6) Idrettskretsen kan, når det foreligger særlige forhold, gi dispensasjon fra denne bestemmelsen. Det skal så langt det er mulig søkes om dispensasjon i forkant. Det kan bare gis dispensasjon for én valgperiode/oppnevning av gangen.

1. Tidligere kunne allianseidrettslag ha som formål å organisere idrettslag. Denne bestemmelsen ble endret i 2011. Bestemmelsen om at allianseidrettslaget plikter å drive idrett gjelder kun for allianseidrettslag som er etablert etter 08.05.11. [↑](#footnote-ref-2)
2. Årsmøtet i allianseidrettslaget kan vedta at disse medlemmene ikke skal betale kontingent til allianseidrettslaget. [↑](#footnote-ref-3)
3. Myndighet er delegert iht. NIFs delegasjonsreglement. [↑](#footnote-ref-4)
4. Årsmøtet i allianseidrettslaget kan vedta at disse medlemmene ikke skal betale kontingent til allianseidrettslaget. [↑](#footnote-ref-5)